OpenLLM-France/wikimedia huggingface dataset:
# Robert Kempiński

Robert Kempiński (Gdańsk, 11 de juliol de 1977), és un jugador d'escacs polonès, que té el títol de Gran Mestre des de 1996.
A la llista d'Elo de la FIDE del gener de 2022, hi tenia un Elo de 2565 punts, cosa que en feia el jugador número 13 (en actiu) de Polònia. El seu màxim Elo va ser de 2627 punts, a la llista d'abril de 2005 (posició 86 al rànquing mundial).

## Resultats destacats en competició

Als 14 anys va guanyar el campionat júnior polonès en la seva categoria d'edat, i l'any després guanyà el campionat polonès Sub-20. Els següents anys representà Polònia en competicions internacionals. Guanyà el Campionat d'Europa d'escacs de la joventut tres vegades: 1993 (Sub-16), 1994 (Sub-18) i 1995 (Sub-18). El 1995 també guanyà el títol mundial en el Campionat del món Sub-18 a Guarapuava (Brasil), davant Emil Sutovsky. L'any següent se li atorgà el títol de Gran Mestre, i participà en la seva primera Olimpíada. Des de llavors ha participat en sis olimpíades, 1996-2006, amb una actuació global d'un 52,1%. Guanyà el Campionat polonès el 1997 i el 2001.
Les seves victòries en torneigs internacionals inclouen: Zlín (1994), Eské Budjovice (1995), Lippstadt (1995), Frýdek-Místek (1997), Biel (2000), Memorial Rubinstein (2006), Bad Zwesten (2004) Neckar-Open (Deizisau, 2005), Porzellan-Cup (Dresden, 2008).
Participà en el Campionat del món d'escacs de 2004 (FIDE), però fou eliminat en la primera ronda contra Aleksandr Lastin. L'agost de 2010 acabà 6è en el gran torneig Obert ràpid a Mainz i en el qual hi participaven 701 jugadors (el campió fou l'americà Gata Kamsky).

## Notes i referències

* ↑ «Nota biogràfica de Robert Kempiński» (en anglès). Chessgames.com. [Consulta: 14 maig 2012].
* ↑ «"Rànquing d'escaquistes per federació: Polònia"» (en anglès). lloc web de la FIDE. [Consulta: 7 gener 2022].
* ↑ Posició al rànquing mundial i evolució Elo d'Robert Kempiński «benoni.de» (en alemany). Arxivat de l'original el 2013-10-29. [Consulta: 14 maig 2012].
* ↑ «Campionats del món per edats: campions» (en portuguès). brasilbase. [Consulta: 2 febrer 2014].
* ↑ OlimpBase: Men's Chess Olympiads: Robert Kempiński
* ↑ «Historial del Campionat d'escacs de Polònia» (en polonès). polbase.w.interia.pl. Arxivat de l'original el 2011-09-25. [Consulta: 13 maig 2012].
* ↑ FIDE Archive - Tournament report October 2006
* ↑ FIDE Archive - Tournament report April 2004
* ↑ FIDE Archive - Tournament report July 2005
* ↑ Schach Nachrichten
* ↑ World Chess Championship: 2004 FIDE Knockout Matches
* ↑ http://www.chessbase.com/newsdetail.asp?newsid=6593

## Vegeu també

* Mat d'alfil i cavall
# Nadejda Kossíntseva

Nadejda Anatólievna Kossíntseva (en rus: Надежда Анатольевна Косинцева; nascuda el 14 de gener de 1985) és una jugadora d'escacs russa, que té el títol de Gran Mestre des de 2011.
Tot i que està inactiva des del febrer de 2016, a la llista d'Elo de la FIDE del maig de 2020, hi tenia un Elo de 2483 punts, cosa que en feia la jugadora número 4 (femenina) de Rússia, El seu màxim Elo va ser de 2576 punts, a la llista de novembre de 2010 (posició 331 al rànquing mundial).

## Resultats destacats en competició

Al Campionat d'Europa per edats, Kossíntseva hi va obtenir la medalla d'or el 1995 (Sub-10, a Verdun), 1997 (Sub-12, a Tallinn) i 2000 (Sub-18, a Kallithea), a banda de medalles d'argent i de bronze als altres grups d'edat també. Al Campionat del món per edats de 1998, celebrat a Orpesa, hi obtingué la medalla d'or a la categoria Sub-14. Fou també dos cops medalla de bronze al Campionat del món juvenil femení (Sub-20) els anys 2001 i 2002.
Al campionat d'Europa femení de 2005, celebrat a Moldàvia el juny, hi fou segona, rere Katerina Lahnó.
El 2006, conjuntament amb la seva germana petita Tatiana (GM des de 2009), empatà al segon lloc a la superfinal femenina del campionat rus, un punt i mig darrere la guanyadora. Com que tenen una força de joc similar, les dues germanes normalment juguen en taulers consecutius de l'equip nacional rus a les olimpíades d'escacs i d'altres competicions per equips.
El desembre de 2008, va guanyar el campionat de Rússia femení a Moscou. El 2009, hi fou segona, rere Alissa Gal·liàmova.
El 2010, empatà als llocs 1r–7è amb els Grans Mestres Aleksandr Riazàntsev, Vitali Golod, Leonid Kritz, Sebastien Feller, Christian Bauer, i Sebastien Maze a la 43a edició del Festival de Biel.
Nadejda Kossíntseva es va casar amb Leonid Kritz a les darreries de desembre de 2012.

## Notes i referències

* 1 2 «Nota biogràfica de Nadejda Kossíntseva» (en anglès). Chessgames.com. [Consulta: 30 desembre 2013].
* ↑ «"Rànquing d'escaquistes femenines per federació: Rússia"» (en anglès). lloc web de la FIDE. [Consulta: 19 maig 2020].
* ↑ Posició al rànquing mundial i evolució Elo de Nadejda Kossíntseva «benoni.de» (en alemany). Arxivat de l'original el 2013-12-30. [Consulta: 30 desembre 2013].
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ «Women's RUS Chmp. 2008». FIDE. [Consulta: 29 desembre 2013].
* ↑ «59. Womens Chmp. 2009». FIDE. [Consulta: 29 desembre 2013].
* ↑ Crowther, Mark. «The Week in Chess: Biel Chess Festival 2010» (en anglès). Chess.co.uk, 29-07-2010. Arxivat de l'original el 2012-07-30. [Consulta: 3 gener 2012].
* ↑ «I thought about changing federation, and not just today (Entrevista d'Evgeni Surov)» (en rus). chess-news.ru, 01-02-2013. Arxivat de l'original el 2013-02-04. [Consulta: 30 desembre 2013].
# Jennifer Shahade

Jennifer Shahade (Filadèlfia, Pennsilvània, 31 de desembre de 1980), és una jugadora i escriptora d'escacs estatunidenca, que té el títol de Gran Mestre Femení des de 2005. Ha estat dos cops campiona femenina d'escacs dels Estats Units. És filla del Mestre de la FIDE Mike Shahade i de la professora i escriptora de química a la Drexel University Sally Solomon, i germana del Mestre Internacional Greg Shahade.
Shahade viu a Filadèlfia i ha guanyat un títol en literatura comparada a la Universitat de Nova York. Ha escrit a Los Angeles Times, The New York Times, Chess Life, New in Chess, i chessninja.com. El seu primer llibre Chess Bitch: Women in the Ultimate Intellectual Sport (Siles Press, ISBN 1-890085-09-X) fou publicat l'octubre de 2005.
Tot i que es manté inactiva des de gener de 2006, a la llista d'Elo de la FIDE de desembre de 2014, hi tenia un Elo de 2322 punts, cosa que en feia el jugador número 293 dels Estats Units. El seu màxim Elo va ser de 2366 punts, a la llista d'abril de 2003 (posició 3566 al rànquing mundial).

## Biografia i resultats destacats en competició

El 1998, fou la primera (i fins ara l'única) dona en guanyar el Campionat júnior obert dels Estats Units. El 2002, guanyà el Campionat femení dels Estats Units a Seattle, Washington. El següent any, tot i que no repetí com a campiona femenina dels EUA, ho va fer prou bé per guanyar la seva segona norma de Mestre Internacional. El 2004, retornà al primer pla entre les jugadores femenines dels EUA guanyant el Campionat femení dels EUA, que aquell any es disputà com a torneig round-robin invitacional a set jugadores.

## D'altres activitats

El 2006 Shahade fou contractada per la Federació d'Escacs dels Estats Units per ser l'editora en cap del seu lloc web. El 2007 Shahade cofundà una organització d'escacs sense ànim de lucre anomenada 9 Queens.
Shahade és també jugadora de pòquer; fou 17a d'entre 1286 participants en les World Series of Poker femenines de 2007, i 33a d'entre 1190 en el mateix esdeveniment el 2008.

## Llibres

* Shahade, Jennifer. Chess Bitch: Women in the Ultimate Intellectual Sport. Siles Press, 2005. ISBN 1-890085-09-X.
* Shahade, Jennifer. Play Like a Girl!. Mongoose Press, 2011. ISBN 978-1-93-6277-03-2.

## Notes i referències

* 1 2 3 4 «Nota biogràfica de Jennifer Shahade» (en anglès). Chessgames.com. [Consulta: 23 març 2012].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 25 desembre 2014].
* ↑ Posició al rànquing mundial i evolució Elo de Jennifer Shahade «benoni.de» (en alemany). Arxivat de l'original el 2014-03-18. [Consulta: 17 juliol 2012].
# Ievgueni Romànov

Ievgueni Romànov (en rus: Евгений Романов; nascut el 2 de novembre de 1988 a Kaliningrad, Rússia) és un jugador d'escacs rus, que té el títol de Gran Mestre des de 2007.
A la llista d'Elo de la FIDE del desembre de 2021, hi tenia un Elo de 2566 punts, cosa que en feia el jugador número 52 (en actiu) de Rússia. El seu màxim Elo va ser de 2662 punts, a la llista de juny de 2013 (posició 84 al rànquing mundial).

## Resultats destacats en competició

El 1998 Romànov va guanyar el Campionat del món Sub-10 a Orpesa.
Va participar en la Copa del món d'escacs de 2011 on hi fou eliminat en primera ronda per Borís Gratxev.
El maig de 2013 va guanyar la medalla de bronze al Campionat d'Europa individual. El desembre de 2013 empatà als llocs 1r–4t amb Carlos Antonio Hevia Alejano, Yusnel Bacallao Alonso i Renier González al 4t torneig obert ITT Jahv McGregor a Bogotá, Colòmbia, i va guanyar el trofeu al tie-break.
El desembre de 2016 fou campió del Festival Sunway Sitges amb 7 punts de 9, superant en el desempat a Romain Édouard, Josep Manuel López Martínez i Gata Kamsky.

## Partides notables

* Sergey Volkov vs Evgeny Romanov (2008)
* Nikita Vitiugov vs Evgeny Romanov (2009)

## Notes i referències

* 1 2 «Nota biogràfica de Ievgueni Romànov» (en anglès). Chessgames.com. [Consulta: 14 febrer 2014].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo d'Ievgueni Romànov «benoni.de» (en alemany). Arxivat de l'original el 2014-02-22. [Consulta: 14 febrer 2014].
* ↑ «Campionat del món: llista de medallistes (Nois Sub-10)» (en anglès). Chess.gr. Arxivat de l'original el 2016-03-04. [Consulta: 13 desembre 2013].
* ↑ «Campionats del món per edats: campions» (en portuguès). brasilbase. [Consulta: 14 febrer 2014].
* ↑ «Copa del món de 2011: (partides de Ievgueni Romànov)» (en anglès). ChessGames.com. [Consulta: 13 desembre 2013].
* ↑ «Campionat d'Europa absolut 2013: Classificació final». chess-results.com. [Consulta: 26 desembre 2014].
* ↑ Crowther, Mark. «14th European Individual Championships 2013» (en anglès). The Week in Chess, 15-05-2013. [Consulta: 13 desembre 2013].
* ↑ «GM Evgeny Romanov wins ITT Jahv McGregor Tournament on tie-break» (en anglès). Chessdom, 11-12-2013. [Consulta: 13 desembre 2013].
* ↑ «III Sunway Sitges International Chess Festival». chess-results.com. [Consulta: 27 desembre 2016].
# Xu Jun

Xu Jun (en xinès 徐俊, en Pinyin: Xú Jùn; nascut el 17 de setembre de 1962 a Suzhou, Jiangsu) és un jugador d'escacs xinès, que té el títol de Gran Mestre des de 1994, quan va esdevenir el quart GM de la Xina.
A la llista d'Elo de la FIDE del juny de 2020, hi tenia un Elo de 2477 punts, cosa que en feia el jugador número 40 (en actiu) de la Xina. El seu màxim Elo va ser de 2684 punts, a la llista de juliol de 2000 (posició 25 al rànquing mundial).

## Resultats destacats en competició

Es va proclamar campió de la Xina el 1983 i el 1985. El 1987 guanyà el torneig Zonal 3.3, el 1998 guanyà l'obert de la Xina, i els anys 2000 i 2001 es proclamà campió de l'Àsia.
Ha participat amb l'equip xinès a les olimpíades d'escacs; fou membre de l'equip xinès que acabà 5è a l'olimpíada d'escacs de 2002 i fou cinc cops guanyador del Campionat de l'Àsia per equips.
A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on va tenir una bona actuació, i fou eliminat en tercera ronda per Ruslan Ponomariov.

## Notes i referències

* ↑ «Nota biogràfica de Xu Jun» (en anglès). Chessgames.com. [Consulta: 4 desembre 2014].
* ↑ «"Rànquing d'escaquistes per federació: Xina"» (en anglès). lloc web de la FIDE. [Consulta: 7 juny 2020].
* ↑ Posició al rànquing mundial i evolució Elo de Xu Jun «benoni.de» (en alemany). Arxivat de l'original el 2014-12-10. [Consulta: 7 desembre 2014].
* ↑ «The Beijing Chess Challenge» (en anglès). ChessBase.com, 28-09-2003. [Consulta: 3 desembre 2014].
* ↑ «Lloc web oficial de la Copa del món de 2005» (en anglès). [Consulta: 6 desembre 2014].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
# Nisha Mohota

Nisha Mohota (13 d'octubre de 1980) és una jugadora d'escacs de l'Índia, que té el títol de Mestre Internacional (2011) així com de Gran Mestre Femení (2003).
A la llista d'Elo de la FIDE de l'agost de 2015, hi tenia un Elo de 2259 punts, cosa que en feia la jugadora número 13 femenina de l'Índia. El seu màxim Elo va ser de 2416 punts, a la llista d'octubre de 2007 (posició 2119 al rànquing mundial).

## Resultats destacats en competició

Ha guanyat en dues ocasions el campionat femení de l'Índia els anys 2005 i 2014.

## Referències

* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 28 agost 2015].
* ↑ Posició al rànquing mundial i evolució Elo de Nisha Mohota «benoni.de» (en alemany). Arxivat de l'original el 2015-02-22. [Consulta: 21 febrer 2015].
* ↑ «Campiona de l'Índia 2014, nou anys després». [Consulta: 21 febrer 2015]. (anglès)
# Sahaj Grover

Sahaj Grover (Delhi, Índia, 7 de setembre de 1995) és un jugador d'escacs indi, que té el títol de Gran Mestre des de 2012. L'abril de 2003, amb només 7 anys, era el jugador indi més jove en tenir rànquing FIDE.
A la llista d'Elo de la FIDE del novembre de 2015, hi tenia un Elo de 2498 punts, cosa que en feia el jugador número 25 (en actiu) de l'Índia. El seu màxim Elo va ser de 2532 punts, a la llista de gener de 2012 (posició 572 al rànquing mundial).

## Resultats destacats en competició

El 2005 es proclamà Campió del Món Sub-10 a Belfort.
El 2014 empatà al primer lloc al torneig obert de Durban, organitzat en paral·lel al Campionat del món d'escacs de la joventut (el campió fou Sabino Brunello).

## Notes i referències

* 1 2 «Nota biogràfica de Sahaj Grover» (en anglès). Chessgames.com. [Consulta: 12 octubre 2014].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 22 novembre 2015].
* ↑ Posició al rànquing mundial i evolució Elo de Sahaj Grover «benoni.de» (en alemany). Arxivat de l'original el 2014-10-17. [Consulta: 12 octubre 2014].
* ↑ «Trouble at the Youth Championship in Belfort» (en anglès). Chessbase, 08-05-2005. [Consulta: 11 octubre 2014].
* ↑ «Obert de Durban de 2014». chess-results.com. [Consulta: 11 octubre 2014].

## Enllaços externs

* Sahaj Grover wins world under-10 chess title
* Making rapid strides Arxivat 2007-03-10 a Wayback Machine.
# Víctor Manuel Vehí Bach

Víctor Manuel Vehí Bach (9 de gener de 1960) és un jugador d'escacs català, que té el títol de Mestre Internacional des de 1988. El 1990 la Federació Catalana d'Escacs li va atorgar la insígnia de plata.
A la llista d'Elo de la FIDE del novembre de 2015, hi tenia un Elo de 2316 punts, cosa que en feia el jugador número 215 (en actiu) de l'Estat espanyol. El seu màxim Elo va ser de 2460 punts, a la llista de l'octubre de 2002 (posició 849 al rànquing mundial).

## Resultats destacats en competició

Amb deu anys va jugar al Club Escacs Congrés entrenat per l'MI Ángel Martín. Va ser campió de Catalunya juvenil en dues ocasions, els anys 1976 i 1977. L'any 1985 fou campió d'Espanya per equips amb el Club d'Escacs Terrassa. Els anys 1993 i 1998 fou campió de Catalunya absolut. Va participar en el Campionat d'Europa d'escacs individual els anys 2006, 2007 i 2008. El juliol del 2008 fou campió de l'Obert de Sant Martí amb 7 punts de 9, els mateixos punts que Miguel Muñoz Pantoja però amb millor desempat.
El setembre de 2010 fou 2n-3r (tercer en el desempat) de l'Obert de Vallfogona de Balaguer amb 8½ punts d'11 (el campió fou Víktor Moskalenko). El 2012 fou campió de l'Open de l'Ideal d'en Clavé. El 3 de maig del 2014 fou campió de l'Actiu "Villa de Tona".

## Referències

* 1 2 «Nota biogràfica». chessgames.com. [Consulta: 3 gener 2015].
* ↑ «Guardons especials de la FCdE». escacs.cat. [Consulta: 3 gener 2015].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 19 novembre 2015].
* ↑ Posició al rànquing mundial i evolució Elo de Víctor Manuel Vehí Bach «benoni.de» (en alemany). Arxivat de l'original el 2015-01-04. [Consulta: 3 gener 2015].
* ↑ «Resum històric del Club Escacs Congrés». [Consulta: 3 gener 2015].
* ↑ «Historial Campionat de Catalunya Juvenil». escacs.cat. [Consulta: 3 gener 2015].
* ↑ «Palmarès del Club Escacs Terrassa». Arxivat de l'original el 3 de març 2016. [Consulta: 3 gener 2015].
* ↑ «Historial de campionats d'Espanya per equips». FEDA. [Consulta: 27 octubre 2020].
* ↑ «Jugadors del Club d'Escacs Congrés». [Consulta: 3 gener 2015].
* ↑ «Festa dels escacs de la FCdE a Rubí». [Consulta: 3 gener 2015].
* ↑ «Campeonato de Europa Individual 2008 en Plovdiv». chessbase.com. [Consulta: 3 gener 2015].(castellà)
* ↑ «X Obert». Butlletí d'Escacs de FCE, 136, 11-2008, pàg. 63 [Consulta: 6 octubre 2015].
* ↑ «Resum resultats XVIII Obert». chess-results.com. [Consulta: 29 gener 2016].
* ↑ «Victor Vehí, campeón del Open del Ideal Clavé 2012». [Consulta: 3 gener 2015].
* ↑ «Vehí guanya l'Actiu Villa de Tona». Butlletí Digital de la FCdE. [Consulta: 3 gener 2015].
# William Grebe

William F. Grebe (Chicago, Illinois, 9 de març de 1869 - Chicago, 29 de juny de 1960) va ser un tirador d'esgrima estatunidenc de primers del segle xx.
El 1904 va prendre part en els Jocs Olímpics de Saint Louis, on guanyà dues medalles en les competicions d'esgrima: la de plata en la modalitat de Sabre, i la de bronze en singlestick. També disputà la prova de floret, però quedà eliminat en la primera ronda.
El 1906 va guanyar el campionat nacional dels Estats Units en espasa.

## Referències

* 1 2 «SWilliam Grebe Olympic Results» (en anglès). sports-reference.com. Arxivat de l'original el 30 de gener 2012. [Consulta: 6 octubre 2015].
# Política integrada de productes

La política integrada de productes (IPP) forma part de l'estratègia europea per a un desenvolupament sostenible de la Unió Europea. Constitueix una resposta per tal de reduir els impactes ambientals dels productes actuant al llarg de tot el seu cicle de vida, amb l'objectiu de promoure el desenvolupament d'un mercat de productes més respectuosos amb el medi ambient.

## Instruments de la IPP

La política integrada de productes preveu diferents eines i accions per garantir una millora contínua de les característiques ambientals dels productes.
Per una banda, vol fomentar la demanda de consum ecològic, preveient l'ús d'etiquetes ecològiques i declaracions ambientals i promocionant l'ús de productes ecològics en els contractes públics. Per altre costat, incideix en la producció ecològica. En aquest sentit, proposa accions per tal que els sectors interessats (productors, dissenyadors, etc.) coneguin els efectes ambientals al llarg del cicle de vida d'un producte i difonguin aquesta informació als consumidors; i dona directrius sobre el disseny ecològic. Un altre dels instruments proposats és el mecanisme dels preus, a través d'accions per a assegurar que el veritable cost ambiental del producte al llarg del seu cicle de vida s'integri en el preu, i afavorir-los pel que fa al pagament de tributs respecte productes similars (per exemple, aplicar IVA reduït per a productes amb etiqueta ecològica). Hi ha altres instruments que no estan centrats principalment en els productes, però ajuden a millorar ambientalment els productes o serveis. Per exemple, l'impuls de sistemes de gestió ambiental, o la implantació del Programa LIFE, instrument que dona suport econòmic al desenvolupament de la política ambiental definida en els diferents programes d'acció comunitaris.

## Referències

* ↑ «Llibre Verd sobre la Política de Productes Integrada", Comissió Europea; 2001». Arxivat de l'original el 2012-04-13. [Consulta: 2 novembre 2011].

## Vegeu també

* Etiqueta ecològica de la Unió Europea
* Distintiu de garantia de qualitat ambiental

## Enllaços externs

* IPP, European Comission (anglès)
# Iván Morovic

Iván Eduardo Morovic Fernández (Viña del Mar, 24 de març de 1963), és un jugador d'escacs xilè, que té el títol de Gran Mestre des de 1986. Ha estat diverses vegades el millor jugador d'escacs llatinoamericà.
Tot i que ja no hi figura com a jugador en actiu, a la llista d'Elo de la FIDE d'abril de 2015, hi tenia un Elo de 2571 punts, cosa que el feia el jugador número 1 de Xile. El seu màxim Elo va ser de 2613 punts, a la llista de gener de 1999 (posició 153 al rànquing mundial).

## Resultats destacats en competició

Morovic va començar a jugar als escacs als nou anys. Als 22, va ser el primer xilè a obtenir el títol de Mestre Internacional. El 1980 fou tercer al campionat del món juvenil (el campió fou Garri Kaspàrov). El 1981 va guanyar el campionat de Xile.
El seu millor resultat en torneigs internacional fou el 1993, quan va guanyar el fort torneig de Las Palmas, a les Canàries, amb una actuació excel·lent que li va permetre passar per davant de jugadors d'elit com ara Wiswanathan Anand, el campió del món regnant, (amb qui va fer taules)
A les darreries de 1997, Morovic competí en el Campionat del món de la FIDE de 1998, però perdé el seu matx de primera ronda (contra Tal Shaked), i fou eliminat.

## Notes i referències

* ↑ «Nota biogràfica de Iván Morovic» (en anglès). Chessgames.com. [Consulta: 19 gener 2013].
* ↑ «"Rànquing d'escaquistes per federació: Xile"» (en anglès). lloc web de la FIDE. [Consulta: 1r abril 2015].
* ↑ Posició al rànquing mundial i evolució Elo d'Iván Morovic «benoni.de» (en alemany). Arxivat de l'original el 2014-01-10. [Consulta: 19 gener 2013].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 20 gener 2013].
* ↑ «1st FIDE KO World Chess Championship» (en anglès). Brasilbase. [Consulta: 20 gener 2013].
# Glebovka

«Glebovka» té aquests significats:
* Glebovka (raziezd), localitat de l'óblast de Penza, a Rússia
* Glebovka (seló), localitat de l'óblast de Penza, a Rússia
* Glebovka (Vladímir), localitat de l'óblast de Vladímir, a Rússia
# Temporada 1989-1990 de la Unió Esportiva Sant Andreu

Dades de la Temporada 1989-1990 de la UE Sant Andreu.

## Partits
### Lliga (Tercera)

* Tercera divisió, grup 5è: campió. Puja a Segona divisió B.

#### Segona volta
## Referències
## Bibliografia

* Unió Esportiva Sant Andreu 1909-2009. Autors: Xavier Araguz, Joan Esteve, Àngel Domingo, Jordi Petit, Eduardo Quintana, Quim Terrè i Vicenç Martínez. Editorial: Ajuntament de Barcelona. ISBN 978-84-9850-175-9.
# Vibeke Idsøe

Vibeke Idsøe (nascut el 1965) és una directora de cinema i guionista noruega.
Idsøe va debutar com a directora l'any 1996 amb la pel·lícula infantil Jakten på nyresteinen, que ella mateixa havia escrit i publicat com a llibre i posteriorment reescrit en un guió de pel·lícula. La pel·lícula li va guanyar el premi debutant del comitè Amanda. També ha dirigit Karlsson på taket i 37 og et halvt. Va començar la seva carrera cinematogràfica com a ajudant de curtmetratge. Va tenir el seu primer treball al curtmetratge Herfra til Tøyen.
Idsøe va estudiar ciència del teatre a la Tisch School of the Arts de la Universitat de Nova York.

## Filmografia

* Jakten på nyresteinen (1996) (director i guió)
* Solan, Ludvig og Gurin med reverompa (1998) (guió)
* Karlsson på taket (2002) (director i guió)
* 37 og et halvt (2005) (director i guió)
* Asfaltenglene (2010) (guió)
* Løvekvinnen (2016) (director i guió)

## Referències

* ↑ Vibeke Idsöe, filmportal.de
* ↑ Vibeke Idsøe lager film til 80 millioner. – Det er viktig at vi jenter tør å satse., Aftenposten, 22 de juliol de 2016